The Wall กำแพงพลิกชีวิต

The Wall กำแพงพลิกชีวิต หรือที่รู้จักกันในชื่อ The Wall เป็นรายการโทรทัศน์ประเภทเกมโชว์แนวทายปัญหา (ควิซโชว์) มีรูปแบบต้นฉบับมาจากรายการ ของประเทศสหรัฐอเมริกา ภายใต้ลิขสิทธิ์ของ ซื้อลิขสิทธิ์และผลิตโดย บริษัท เดอะ วัน เอ็นเตอร์ไพรส์ จำกัด และ บริษัท มีมิติ จำกัด ซึ่งนำมาดัดแปลง และใช้ภาษาไทยแทนภาษาอังกฤษ ตามแบบฉบับของสหรัฐอเมริกา โดยมี วู้ดดี้ - วุฒิธร มิลินทจินดา เป็นผู้ดำเนินรายการในซีซั่นที่ 1 และแฟรงค์ - ภคชนก์ โวอ่อนศรี เป็นผู้ดำเนินรายการในซีซั่นที่ 2

รูปแบบหลักของรายการจะเป็นการตอบคำถามความรู้ทั่วไป โดยในแต่ละข้อจะมีการปล่อยลูกบอลลงมาใน The Wall ถ้าตอบคำถามถูก ลูกบอลจะเปลี่ยนเป็นสีเขียวและจะได้รับเงินรางวัลสะสมในบัญชี The Wall แต่ถ้าหากตอบผิด ลูกบอลจะเปลี่ยนเป็นสีแดงและจะหักเงินรางวัลออกจากบัญชี The Wall เช่นกัน (เงินในบัญชี The Wall ไม่สามารถติดลบได้ ถ้าลูกบอลสีแดงหักเงินออกจนติดลบ เงินรางวัลจะกลายเป็น 0 บาทแทนในการหักเงินครั้งนั้น) เงินรางวัลสูงสุดที่สามารถเป็นไปได้ คือ 5,599,995 บาทใน 16 ตอนแรก และ 6,099,994 บาท ในตอนที่ 17 เป็นต้นไป โดยในแต่ละสัปดาห์จะมีการแบ่งรอบการตอบคำถามออกเป็นทั้งหมด 3 รอบ ดังนี้

ในรอบนี้ The Wall จะถามคำถามความรู้ทั่วไปทั้งหมด 5 ข้อ ซึ่งมี 2 ตัวเลือก โดยลูกบอลจะถูกวางไว้ที่ตำแหน่ง 1, 4, และ 7 เสมอ โดยเมื่อพิธีกรอ่านคำถามและตัวเลือกจบ ลูกบอลจะถูกปล่อยลงมาทันที ผู้เข้าแข่งขันจะต้องช่วยกันเลือกคำตอบก่อนที่ลูกบอลลูกแรกจะลงไปในช่องเงินรางวัล ซึ่งเงินรางวัลที่ทำได้ในรอบนี้จะเป็นเงินรางวัลการันตีขั้นต้นสำหรับการทำสัญญารับเงินการันตีกับทางรายการในช่วงท้ายรายการ โดยมีเงื่อนไขหลักในการผ่านรอบนี้คือ ผู้เข้าแข่งขันจะต้องมีเงินรางวัลสะสมบน The Wall ขั้นต่ำ 1 บาท ถึงจะสามารถเล่นในรอบต่อไปได้ แต่ถ้าผู้เข้าแข่งขันไม่มีเงินรางวัลสะสมหลังจบรอบนี้ จะตกรอบทันที เงินรางวัลในรอบนี้มีตั้งแต่ 1 บาท ไปจนถึง 20,000 บาท เรียงลำดับตามนี้

ผู้เข้าแข่งขันมีโอกาสทำเงินรางวัลจากรอบนี้สูงสุดอยู่ที่ 300,000 บาท

ตั้งแต่รอบนี้ผู้เข้าแข่งขันจะถูกแยกออกจากกัน โดยหนึ่งคนจะเป็น "ผู้ตอบ" ซึ่งจะต้องเข้าไปที่ห้องตอบคำถามที่อยู่ด้านหลังของกำแพง ซึ่งจะถูกตัดขาดไม่สามารถสื่อสารกับโลกภายนอกได้ และอีกหนึ่งคนจะเป็น "ผู้เล่น" ที่จะเล่นบอลหน้า The Wall โดยผู้เล่นต้องเก็งว่าผู้ตอบจะตอบถูกหรือไม่ โดยการเลือกตำแหน่งที่จะวางลูกบอลก่อนการตอบคำถามจาก 1 ถึง 7 โดยที่ผู้เล่นจะได้เห็นตัวเลือกของคำถามนั้นก่อน โดยหลังจากแยกกันแล้ว The Wall จะให้ลูกบอลฟรีทั้งหมด 4 ลูก โดย 2 ลูกแรกจะเป็นสีเขียว ซึ่งจะปล่อยพร้อมกันจากตำแหน่งที่เลือกไว้ และจะเป็นเงินรางวัลตั้งต้นสะสมในบัญชี The Wall สำหรับรอบนี้ และอีก 2 ลูกจะเป็นสีแดง ซึ่ง The Wall จะขอหักเงินรางวัลกลับคืนในช่วงท้ายรอบ โดยการปล่อยลูกบอลสีแดงในตำแหน่งเดียวกับตำแหน่งที่วางลูกบอลสีเขียวก่อนหน้านี้ ระหว่างทาง ผู้ตอบจะถูกถามคำถามทั้งหมด 3 ข้อ ซึ่งมี 3 ตัวเลือก และในข้อที่ 2 พิธีกรจะให้ข้อเสนอ Double Up ซึ่งเป็นการวางลูกบอลพร้อมกัน 2 ลูกในตำแหน่งเดียวกันกับผู้เล่น และในข้อที่ 3 พิธีกรจะให้ข้อเสนอ Triple Up ซึ่งเป็นการวางลูกบอลพร้อมกัน 3 ลูกในตำแหน่งเดียวกันกับผู้เล่น โดยเงินรางวัลจะเพิ่มขึ้นหรือลดลงตามจำนวนลูกบอลที่วางไว้เงินรางวัลในรอบนี้มีตั้งแต่ 1 บาท ไปจนถึง 100,000 บาท เรียงลำดับตามนี้

ผู้เข้าแข่งขันมีโอกาสทำเงินรางวัลสะสมในบัญชี The Wall จากรอบนี้สูงสุดที่ 799,998 บาท

ในรอบนี้ผู้เข้าแข่งขันจะยังคงถูกแยกจากกัน แต่จำนวนลูกบอลฟรีที่ได้จาก The Wall จะเพิ่มขึ้นเป็น 6 (ตั้งแต่ตอนที่ 17 เป็นต้นมาได้เพิ่มเป็น 8 ลูก) ลูก โดย 3 ลูกแรก (ตั้งแต่ตอนที่ 17 เป็นต้นมาเป็น 4 ลูก) จะเป็นสีเขียว ซึ่งเป็นเงินรางวัลตั้งต้นสะสมในบัญชี The Wall สำหรับรอบนี้ โดยจะปล่อยทีละลูกจากตำแหน่งที่เลือกไว้ และอีก 3 ลูก (ตั้งแต่ตอนที่ 17 เป็นต้นมาเป็น 4 ลูก) จะเป็นสีแดง ซึ่ง The Wall จะขอหักเงินรางวัลกลับคืนในช่วงท้ายรอบ โดยการปล่อยลูกบอลสีแดงในตำแหน่งเดียวกับตำแหน่งที่ปล่อยลูกบอลสีเขียวก่อนหน้านี้ตามลำดับ กติกาในรอบนี้ยังคงเหมือนรอบที่แล้ว คือผู้ตอบจะต้องตอบคำถาม 3 ข้อ แต่ในรอบนี้มี 4 ตัวเลือก และในข้อที่ 2 กับ ข้อที่ 3 พิธีกรจะยังให้ข้อเสนอ Double Up และ Triple Up ให้กับผู้เล่นเช่นเดียวกับในรอบที่ 2 อีกด้วย เงินรางวัลในรอบนี้มีตั้งแต่ 1 บาท ไปจนถึง 500,000 บาท เรียงลำดับตามนี้

ผู้เข้าแข่งขันมีโอกาสทำเงินรางวัลสะสมในบัญชี The Wall จากรอบนี้สูงสุดที่ 4,499,997 บาท ใน 16 ตอนแรก และ 4,999,996 บาท ในตอนที่ 17 เป็นต้นไป

ก่อนการขอหักเงินคืนจากบัญชี The Wall โดยการปล่อยลูกบอลสีแดง 3 ลูกสุดท้าย (4 ลูกสุดท้ายตั้งแต่ตอนที่ 17) ในรอบที่ 3 พิธีกรจะสรุปเงินรางวัลการันตีที่จะได้รับ โดยเงินรางวัลสะสมในรอบที่ 1 จะเป็นเงินการันตีตั้งต้น และในรอบที่ 2 และ 3 ถ้าตอบคำถามถูก จะได้เงินรางวัลการันตีเพิ่มขึ้นอีกข้อละ 10,000 บาท สูงสุดที่ 60,000 บาท เงินทั้งสองก้อนจะรวมแล้วเป็นเงินรางวัลการันตีที่อยู่ในสัญญา ซึ่งเงินการันตีที่เป็นไปได้มากสุดอยู่ที่ 360,000 บาท โดยพิธีกรจะส่งสัญญาการันตีเข้าไปให้ผู้ตอบ ทั้งนี้ผู้ตอบจะรู้แค่ว่าตัวเองมีเงินสะสมจากรอบ Free Fall สูงสุดที่ 300,000 บาท แต่จะยังไม่ทราบว่าตัวเองตอบคำถามถูกกี่ข้อ รวมถึงจำนวนเงินทั้งหมดในสัญญาการันตีและในบัญชี The Wall และในขณะเดียวกัน ผู้เล่นก็จะยังไม่สามารถรับรู้การตัดสินใจในครั้งนี้ได้เช่นกันจนกว่าการปล่อยลูกบอลสีแดง 3 ลูกสุดท้าย (4 ลูกสุดท้ายตั้งแต่ตอนที่ 17) จะเสร็จสิ้น โดยถ้าหากผู้ตอบเลือก "เซ็นสัญญา" กับทางรายการผู้เข้าแข่งขันจะได้รับเงินรางวัลการันตีในสัญญากลับไป แต่ถ้าเลือก "ฉีกสัญญา" ผู้เข้าแข่งขันจะได้รับเงินรางวัลสะสมที่เหลืออยู่ในบัญชี The Wall กลับไป